Timo Glock je nemški dirkač Formule 1. V Formuli 1 je debitiral na dirki za Veliko nagrado Kanade v sezoni 2004, kjer je s sedmim mestom dosegel svojo edino uvrstitev med dobitnike točk. Nastopil je še na zadnjih treh dirkah sezone, na drugih dirkah pa je bil tretji dirkač Jordana. V naslednji sezoni 2005 je dirkal v ameriški seriji Champ Car, kjer je zasedel osmo mesto v prvenstvu z eno uvrstitvijo na stopničke zasedel četrto mesto v prvenstvu. Nato se je preselil v serijo GP2, kjer je v sezoni 2006 z dvema zmagama in še tremi uvrstitvami na stopničke zasedel četrto mesto v prvenstvu. V sezoni 2007 pa je s petimi zmagami in še petimi uvrstitvami na stopničke osvojil naslov prvaka.